	[image: ]
	MADONAS NOVADA PAŠVALDĪBA

	
	

	
	Reģistrācijas numurs 90000054572

	
	Saieta laukums 1, Madona, Madonas novads, LV-4801

	
	Tālrunis 64860090, e-pasts pasts@madona.lv

	
	



MADONAS NOVADA PAŠVALDĪBAS DOMES
LĒMUMS
Madonā

2026. gada 29. septembrī			      	     		                              Nr. 559
								               (protokols Nr. 13, 44. p.)

Par finansējuma piešķiršanu studiju maksai Latvijas Universitātē 

Madonas novada pašvaldībā ir saņemts Latvijas Universitātes pedagogu profesionālās pilnveides programmas “Sākumizglītības skolotājs” klausītājas [..] 2026. gada 16. septembra iesniegums (Madonas novada pašvaldības lietvedībā reģistrēts 2026. gada 17. septembrī ar Nr. 2.1.3.6/26/1373) ar lūgumu segt studiju maksu. Iesniegumam klāt pievienotas izziņas par apgūstamo studiju programmu, par darba tiesiskajām attiecībām ar Lubānas pilsētas pamatskolu, kā arī [..] līgums ar Latvijas Universitāti par iepriekšminētās programmas apgūšanu, kurā iekļauts arī studiju maksas grafiku.
[bookmark: _Hlk240868907]Madonas novada pašvaldības 2025. gada 27.novembra saistošo noteikumu Nr. 27 “Par Madonas novada pašvaldības stipendiju un finansējuma studiju maksai piešķiršanas kārtību” (turpmāk – Saistošie noteikumi) 5.1. punkts nosaka, ka students var pretendēt uz finansējumu studiju maksai, ja viņš Latvijas Republikas akreditētā augstākās izglītības iestādē apgūst studiju programmu, kurā iegūst  pašvaldības domes lēmumā noteikto izglītības līmeni, un kuru absolvējot students iegūst kādu no pašvaldības domes lēmumā noteiktajām atbalstāmajām specialitātēm.
Saskaņā ar Madonas novada pašvaldības 2022. gada 20. aprīļa domes lēmuma Nr. 235 “Par atbalstāmo specialitāšu saraksta apstiprināšanu pašvaldības stipendiju un studiju maksas piešķiršanai” 1.3.2.5. apakšpunktu Madonas novada pašvaldība kā atbalstāmo specialitāti izglītības jomā ir noteikusi arī pedagogus ar kvalifikāciju sākumizglītībā.
Saskaņā ar Saistošo noteikumu 11. punktu lēmumu par finansējuma studiju maksai vai stipendijas piešķiršanai pieņem Madonas novada pašvaldības dome. Saistošo noteikumu 15. punkts nosaka, ka stipendija vai finansējums studiju maksai tiek piešķirts uz visu atlikušo studiju programmas apguves laiku. Savukārt, Saistošo noteikumu 17.punkts nosaka, ka pēc Madonas novada pašvaldības domes lēmuma par studiju maksas piešķiršanu, students un pašvaldība slēdz līgumu par finansējuma studiju maksai piešķiršanu. Par studiju maksas samaksu pašvaldība slēdz līgumu ar izglītības iestādi. piešķiršanu students un pašvaldība slēdz līgumu par stipendijas piešķiršanu.
[bookmark: _Hlk198217867][bookmark: _Hlk195789958][bookmark: _Hlk198218907][bookmark: _Hlk198217599][bookmark: _Hlk195789826]Noklausījusies sniegto informāciju, pamatojoties uz Madonas novada pašvaldības 2025. gada 27.novembra saistošo noteikumu Nr. 27 “Par Madonas novada pašvaldības stipendiju un finansējuma studiju maksai piešķiršanas kārtību” 11. punktu un Madonas novada pašvaldības 2022. gada 20. aprīļa domes lēmuma Nr. 235 “Par atbalstāmo specialitāšu saraksta apstiprināšanu pašvaldības stipendiju un studiju maksas piešķiršanai” 1.3.2.5. apakšpunktu, ņemot vērā 21.09.2026. Izglītības un jaunatnes lietu komitejas atzinumu, atklāti balsojot: PAR – 17 (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Dace Ozoliņa, Egils Bērziņš, Gatis Teilis, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), PRET – NAV, ATTURAS – NAV, Madonas novada pašvaldības dome NOLEMJ:  

1.	Piešķirt finansējumu studiju maksai EUR 718,00 apmērā studijām Latvijas Universitātē pedagogu profesionālās pilnveides programmā “Sākumizglītības skolotājs”, finansējumu plānot pašvaldības budžetā atbilstoši studiju gadam – 2026.gadā – EUR 718,00.
2.	Uzdot Madonas novada Centrālās administrācijas Juridiskajai un personāla nodaļai slēgt līgumu ar Latvijas Universitāti par [..] mācību maksas segšanu studijām pedagogu profesionālās pilnveides programmā “Sākumizglītības skolotājs” laika posmā no 2026. gada 19. septembra līdz 2027. gada 27. martam.
3.	Uzdot Juridiskajai un personāla nodaļai slēgt līgumu ar [..] par finansējuma piešķiršanu studijām Latvijas Universitātē pedagogu profesionālās pilnveides programmā “Sākumizglītības skolotājs”, līgumā nosakot piešķirtā finansējuma studiju maksai izmaksas kārtību.
4.	Noteikt, ka šī lēmuma 1. punktā minētais finansējums 2026. gadā piešķirams no Madonas novada pašvaldības budžetā stipendiju un studiju maksai speciālistu piesaistei novadā paredzētajiem līdzekļiem.
5.	Noteikt, ka Madonas novada Centrālās administrācijas Izglītības pārvaldes vadītājs ir atbildīgs par lēmuma izpildes kontroli.



Domes priekšsēdētājs							A. Lungevičs

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

